OpenLLM-France/wikimedia huggingface dataset:
# Dona Sarkar

Dona Sarkar (Katmandú, 29 d'agost de 1980) és la cap del Programa Windows Insider a Microsoft. Dona Sarkar va assistir a la Universitat de Michigan, on va estudiar Ciències de la computació. Després d'unir-se a Autodesk de pràctiques on va fer popular el programari de la empresa AutoCAD en una versió prèvia gratuïta a la web.

## A Microsoft

El 2005 Dona es va unir a Microsoft com una enginyera de programari a l'equip de Windows. Posteriorment, va treballar com a desenvolupadora principal de Windows Vista en funcions relacionades amb els dispositius, com ara la integració d'AutoPlay, Bluetooth i Blu-ray endins de Windows. A Windows 7 i 8, va ser la responsable de l'experiència de cerca de Windows. Va dirigir els equips que van crear el quadre de cerca al Menú Inici de Windows 7, l'eina de l'explorador d'arxius i els diàlegs d'obrir/desar. Va dirigir l'evolució de la cerca per a tauletes Windows 8 i per trobar aplicacions, fitxers i configuracions. També ha realitzat la integració dels comentaris dels usuaris Windows la seva especialitat, havent portat Windows beta i programes comunitaris durant anys. Posteriorment va dirigir el programa de participació dels programadors per a les Microsoft HoloLens, permetent als entusiastes fer experiències hologràfiques riques en la Universal Windows Platform. Va ensenyar a la Microsoft Holographic Academy i recentment va crear la inauguració l'event #HoloHacks Hackathon a Seattle.
L'1 de juny de 2016, Dona va substituir Gabe Aul com a cap del Programa Windows Insider de Microsoft.

## Altres

A més de ser enginyer, Dona és una aspirant a dissenyadora de moda, una Blogger de moda, ponent i autor de quatre llibres publicats, que inclouen dues novel·les, una novel·la i un llibre d'assessorament professional.

## Referències

* ↑ «Dona Sarkar | Microsoft Stories». .
* ↑ «Dona Sarkar is the new leader of Windows Insider Program», 03-06-2016.
* ↑ «Meet Dona Sarkar, the new head of Microsoft's Windows Insider program».
* ↑ «Microsoft makes Dona Sarkar head of Windows 10 Insider Program».
* ↑ «I Want Her Job The Podcast Meet Dona Sarkar - I Want Her Job». Arxivat de l'original el 2017-11-07. [Consulta: 24 desembre 2016].

## Enllaços externs

* Dona Sarkar - Lloc web oficial
* Perfil de Microsoft
# Ahn Seo-hyun

Ahn Seo-hyun (Suwon, 12 de gener de 2004) es una actriu sud-coreana.
Va començar la seva carrera com a actriu infantil l'any 2008, i des de llavors ha participat en pel·lícules i sèries de televisió com The Housemaid (2010), Single-minded Dandelion (2014) i la pel·lícula, aclamada per la crítica, Okja (2017), que es va estrenar al Festival Internacional de Cinema de Canes el 2017 competint per la Palma d'Or.

## Filmografia
### Pel·lícules

* 2009 : Maybe (토끼와 리저드) de Joo Ji-hong: May, jove
* 2010 : The Housemaid (하녀) d'Im Sang-soo: la filla de Hae-ra/Hoon
* 2010 : Man of Vendetta (파괴된 사나이) de Woo Min-ho: Hye-rin, jove
* 2010 : The Murderer (황해) de Na Hong-jina: la filla del professor
* 2011 : Sorry, Thanks (미안해, 고마워) de Lim Soon-rye, Oh Jeom-gyoon, Park Heung-sik i Song Il-gon: ella mateixa
* 2011 : Champ (챔프) de Lee Hwan-gyeong: una nena petita
* 2011 : Mr Idol (Mr. 아이돌) de Ra Hee-chan: Han Eun-seo
* 2014 : Monster (몬스터) de Hwang In-ho: Na-ri
* 2014 : The Divine Move (신의 한수) de Jo Beom-goo: Ryang-ryang
* 2014 : Welcome (왓니껴) de Lee Dong-sam: Hye-sook, jove
* 2017 : Okja (옥자) de Bong Joon-ho: Mija

### Sèries de televisió

* 2008 : Love and Marriage (연애결혼) de Ki Min-soo i Kim Hyoung-seok
* 2008 : Terroir (떼루아) de Kim Yeong-min: Woo-joo, jove
* 2009 : Can Anyone Love (사랑은 아무나 하나) de Jo Nam-gook i Lee Jong-su: Ha-neul
* 2009 : Hon - Soul (혼 - 魂) de Kang Dae-seon i Kim Sang-ho: Ha-na, jove
* 2010 : Three Sisters (세자매) de Son Jae-seong i Yoon Ryoo-hae: Yoon Goo-seul
* 2011 : Dream High (드림하이) de Kim Seong-yoon i Lee Eung-bok: Ko Hye-seong
* 2011 : Babyfaced Beauty (동안미녀) de Lee Jin-seo i Lee So-yeon: Hyeon-i
* 2011 : Heaven's Garden (천상의 화원-곰배령) de Lee Jong-han: Kang Hyeon-soo
* 2012 : Dummy Mommy (바보 엄마) de Lee Dong-hun: Park Dat-byeol
* 2013 : Shark (상어 de Park Chan-hong: Han I-Hyeon
* 2013 : Golden Rainbow (황금무지개) de Kang Dae-seon i Lee Jae-jin: Kim Sip-won
* 2014 : One Way Dandelion (일편단심 민들레) de Shin Chang-seok: Min Deul-re, jove
* 2015 : The Village: Achiara's Secret (마을 - 아치아라의 비밀) de Lee Yong Sukn: Seo Yoo-na
* 2018 : Sweet Revenge 2 (en) (복수노트2 오지나): Oh Ji-Na
* 2019 : Haechi (en) (복수노트): Kkot-nim

## Referències

* ↑ García Hernández, Nidia. «Okja: una fábula contra el capitalismo de la carne», 03-09-2017. [Consulta: 24 gener 2020].
* ↑ «Reportatge del Festival de Canes». CCMA, 25-05-2017. [Consulta: 24 gener 2020].
# Aeolis Mons

El Mont Sharp, oficialment Aeolis Mons, és una muntanya de Mart que es troba a les coordenades 5° 05′ S, 137° 51′ E﻿ / ﻿5.08°S,137.85°E﻿ / -5.08; 137.85. Forma el pic central dins del cràter Gale i presenta una alçada de 5,5 quilòmetres des del fons de la vall del cràter.

## Exploració

El 6 d'agost de 2012, el rover Curiosity (que pertany a la missió Mars Science Laboratory) va aterrar a la plana Aeolis Palus, vora el Mont Aeolis. La NASA va anomenar el lloc d'aterratge Bradbury Landing. Aeolis Mons era un objectiu primari per estudis científics al planeta vermell. El 5 de juny de 2013, la NASA anuncià que el rover Curiosity iniciaria un viatge de 8 quilòmetres des de la zona de Glenelg fins a la base del Mont Aeolis. L'11 de setembre de 2014 la NASA anuncià que el Curiosity havia arribat al la seva primera destinació a llarg termini: l'Aeolis Mons.
* Curiosity a l'Aeolis Mons
* Selfie del rover Curiosity on s'aprecia l'Aeolis Mons, autoretrat fet el 31 de gener de 2015

## Referències

* ↑ «Aeolis Mons on Mars» (en anglès). International Astronomical Union (IAU), Working Group for Planetary System Nomenclature (WGPSN), NASA, 16-05-2012. [Consulta: 5 abril 2021].
* ↑ «Mars rover makes first colour panorama» (en anglès). BBC News, 09-08-2012.
* ↑ «NASA - NASA Mars Rover Begins Driving at Bradbury Landing» (en anglès). NASA. Arxivat de l'original el 2021-04-08. [Consulta: 4 abril 2021].
* ↑ https://jpl.nasa.gov. «NASA's Mars Curiosity Rover Arrives at Martian Mountain» (en anglès). NASA. [Consulta: 4 abril 2021].
* ↑ Chang, Kenneth «After a Two-Year Trek, NASA’s Mars Rover Reaches Its Mountain Lab» (en anglès). The New York Times, 12-09-2014. ISSN: 0362-4331.
# Adelaida d'Àustria

Maria Adelaida Francesca d'Àustria (Milà 1822 - Torí 1855) va ser una arxiduquessa d'Àustria, esdevinguda reina consort de Sardenya pel seu matrimoni amb Víctor Manuel II.

## Primers anys

Va néixer a Milà (Llombardia) el dia 3 de juny de 1822, filla de l'arxiduc Rainier d'Àustria i de la princesa Elisabet de Savoia-Carignano. Era neta per via paterna de l'emperador Leopold II, emperador romanogermànic i de la infanta Maria Lluïsa d'Àustria mentre que per via materna ho era del príncep Carles Manuel de Savoia-Carignano i de la princesa Maria Teresa de Savoia.
Educada a la cort virreinal de Milà en un ambient culte i italianitzat, on el seu pare era el governador de les dues províncies italianes de l'Imperi austríac, Llombadia i Venècia

## Matrimoni

Adelaida es va casar a Stupinigi el 12 d'abril de 1842 amb el príncep Víctor Manuel, que esdevindria el primer rei d'Itàlia. La seva relació havia començat anys abans perquè eren cosins; la mare d'Adelaida era l'única germana de Carles Albert I de Sardenya. Les dues famílies sovint s'havien relacionat, i l'afecte entre tots dos va anar en augment, i malgrat el seu origen austríac –que podria haver estat mal vist per part de la població– sembla que va influir també la seva ascendència savoiana.

### Descendència

Víctor Manuel i Adelaida tingueren set fills:
* Clotilde d'Itàlia (1843 - 1911), casada el 1859 amb Napoleó Josep Bonaparte
* Humbert (1844 - 1900), rei d'Itàlia
* Amadeu (1845 - 1890), duc d'Aosta i rei d'Espanya
* Otó (1846 - 1866), duc de Montferrato
* Maria Pia (1847 - 1862), reina consort de Portugal
* Carles Albert (1851 - 1854), duc de Chablais
* Víctor Manuel (1855), comte de Gènova

## Regnat

A pesar que la rebuda al Piemont va ser freda per part de la població a causa del seu origen, ben aviat Adelaida es va saber guanyar el favor de la població, perquè ben aviat es va adaptar a la forma de vida italiana. No va intervenir en afers d'estat, si bé sempre va donar suport al seu espòs, fins i tot quan va anar a la guerra amb Àustria.
Va ser una persona molt pietosa i va fer sovint obres de caritat envers els pobres i malalts, portant un registre exacte amb totes les dades possibles.

## Mort

Va morir el 20 de gener de 1855 a Torí dotze dies després del naixement del seu darrer fill. L'infant moriria sis mesos després.

## Referències

* 1 2 Guía de forasteros en Madrid (en castellà). Madrid: Imprenta Nacional, 1856, p. 43.
* 1 2 3 Robles do Campo, Carlos «Un antepasado común para Europa». Anales de la Real Academia Matritense de Heráldica y Genealogía, vol. 1, 1991, pàg. 181.
* 1 2 3 4 Godkin, G. S.. Life of Victor Emmanuel II (en anglès). vol. 1. Londres: Macmillan and Co., 1879, p. 43-45.
# Dones d'aigua

«Dones d'aigua» té aquests significats:
* Dones d'aigua, éssers de la mitologia catalana; vegeu dona d'aigua.
* Dones d'aigua (sèrie de televisió), sèrie de televisió emesa a TV3 el 1997.
* Salt de les dones d'aigua, salt d'aigua a Sant Iscle de Vallalta.

## Vegeu també

* La dona d'aigua (ópera), òpera de Cassià Casademont i Busquets i llibret de Joan Trias i Fàbregas, estrenada el 1911.
# Agnetina zwicki

Agnetina zwicki és una espècie d'insecte pertanyent a la família dels pèrlids.

## Etimologia

El nom fa referència al Dr. Peter Zwick en reconeixement de la seua tasca important en l'estudi d'aquest gènere.

## Descripció

* El mascle fa 17 mm d'envergadura alar.
* En general, és de color marró fosc amb el cap fosc.
* Ales de color marró.
* Abdomen pàl·lid.

## Distribució geogràfica

Es troba a la Xina:Sichuan.

## Referències

* ↑ Klapálek, 1907. Evproske druhy rodu Perla Geoffr. Rozpravy Ceské akademie ved a umení. Trída II. (Mathematicko prírodovedecká) (Rozpr. Ceské. Akad.) 16(16):16. «Enllaç». Arxivat de l'original el 2010-07-10. [Consulta: 19 juliol 2012].
* ↑ uBio (anglès)
* ↑ Bill P.Stark & Ignac Sivec, 2008, Illiesia 4 (1): 1-10.
* 1 2 Catalogue of Life (anglès)
* 1 2 3 New Stoneflies (Plecoptera) from Asia (anglès)
* ↑ Zwick, P., 1984. Notes on the genus Agnetina (=Phasganophora) (Plecoptera: Perlidae). Aquatic Insects 6(2):71 79.
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Sivec, Zhiltzova & Stark, 2005. The eastern Palearctic species of Agnetina (Plecoptera: Perlidae). Scopolia 56:1 21.
* Stark, 1986. The Nearctic species of Agnetina (Plecoptera: Perlidae). Journal of the Kansas Entomological Society (J. Kans. Entomol. Soc.) 59(3):437 445.
* Zhiltzova, 2009. Supplement to the revision of the genus Agnetina Klapálek (Plecoptera, Perlidae) of the eastern Palaearctic. Entomologicheskoe Obozrenie (Entomol. Obozr.) 88(2):376 382.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 juliol 2012].

## Enllaços externs

* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
* Perlidae Species Listing (anglès)
# Agdal

Agdal (àrab: أكدال, Agdāl; amazic estàndard marroquí: ⴰⴳⴷⴰⵍ, Agdal) és un dels sis arrondissements de la ciutat de Fes, dins de la prefectura de Fes, a la regió de Fes-Meknès, al Marroc. Segons el cens de 2014 tenia una població total de 142.407 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Aissuak

Aissuak (en rus: Айсуак) és un poble de Baixkíria, a Rússia, que en el cens del 2010 tenia 1.123 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Agustí Bordas i Cuscó

Agustí Bordas i Cuscó (Sabadell, 1975) és, des del 2002, un alt funcionari del govern canadenc, expert en gestió publica. És llicenciat en Ciències Polítiques per la UAB i, durant l'any acadèmic 1996-1997, cursà estudis a la Stockholms Universitetet (Suècia). Posteriorment, realitzà els estudis corresponents al Mestratge en Gestió Pública (Programa interuniversitari ESADE, UAB i Universitat Pompeu Fabra). De 1998 a 1999, fou becari en el Departament de la Presidència de la Generalitat de Catalunya, dins de la Direcció General de Planificació Operativa. De 2000 a 2002 completà un Mestratge en Administració Pública en Innovació, Ciència i Medi Ambient a la Carleton University (Ottawa, Ontario). Va entrar el govern canadenc com a expert en gestió de polítiques ambientals i, després, ha ocupat diversos càrrecs en aquest mateix govern. És també militant de Convergència Democràtica de Catalunya. El seu pas pel programa Singulars de TV3, el 9 de gener de 2013, en què va parlar dels motius que abonarien la demanda d'un estat propi per Catalunya, va tenir molta repercussió. Col·labora en el diari digital El Singular Digital.

## Referències

* 1 2 «Opinió». El Singular Digital. Arxivat de l'original el 17 de desembre 2013. [Consulta: 18 desembre 2013].
* 1 2 3 «Agustí Bordas: "Els països que funcionen són els que tenen molts senyors Esteve"». diari Ara, 19-01-2013.
* ↑ «Agustí Bordas a “Singulars”». Singulars. TV3, 10-01-2013.

## Enllaços externs

* "Agustí Bordas: raons per a l'estat propi", programa Singulars
* El futur de Catalunya: raons per a l'Estat propi
# Dipodomys microps

Dipodomys microps és una espècie de mamífer rosegador de la família dels heteròmids. És endèmica de la Gran Conca dels Estats Units. Es tracta d'un animal nocturn que s'alimenta de fulles, llavors, insectes i fongs. Els seus hàbitats naturals són les valls desèrtiques dominades per Atriplex confertifolia i altres biomes amb matollars similars. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Dipodomys microps. UICN 2008. Llista Vermella d'espècies amenaçades de la UICN, edició 2008, consultada el 4 agost 2015.
# Al-Rashid

«Al-Rashid» té aquests significats:
* Harun al-Rashid, califa abbàssida 786-809
* Al-Rashid, califa abbàssida 1135-1136
# Disc

«Disc» té aquests significats:
* Anatomia: Disc intervertebral, cartílag situat entre les vèrtebres.
* Astronomia:
** Disc de creixement: estructura formada per material difús en moviment orbital al voltant d'un cos central.
** Disc dispers: regió del sistema solar.
** Disc galàctic: regió de les galàxies espirals que conté la major part dels estels.
** Disc protoplanetari o circumestelar, agrupació de material al voltant d'una estrella jove.
* Esports:
** En atletisme, un disc és un artefacte de fusta o d'un altre material rígid, de forma lenticular i amb una vora metàl·lica, amb el qual s'efectua la prova de llançament de disc.
** En hoquei sobre gel, un disc és un cos cilíndric de cautxú que els jugadors impulsen amb l'estic.
* Geometria: disc (geometria), cilindre la base del qual és molt gran respecte a la seva altura.
* Anatomia: Disc intervertebral
* Tecnologia:
** Disc de Nipkow: dispositiu mecànic que permet analitzar una escena de manera ordenada.
** Disc fonogràfic: làmina circular, generalment de clorur de polivinil, per a enregistrar i reproduir so de manera analògica. Per extensió, s'anomena "disc" a una obra musical enregistrada en qualsevol suport.
** Àlbum: col·lecció de cançons o composicions musicals relacionades entre si i que són distribuïdes al públic.
** Single
* Topologia: Disc (topologia)
* Informàtica:
** Disc dur o disc magnètic: dispositiu de memòria secundària on s'emmagatzemen grans quantitats d'informació.
** Disc flexible: dispositiu portàtil d'emmagatzemament de dades de capacitat reduïda.
** Disc virtual: espai d'emmagatzemament remot.
** Disc de trencament: disc instal·lat en els recipients a pressió que es trenca quan aquesta és excessiva i permet que surti el fluid de l'interior sense esbotzar el recipient.
** Disc òptic: suport d'informació giratori que conté dades enregistrades de forma digital i llegibles per un procediment òptic.
*** Disc compacte (CD): disc òptic utilitzat per a l'emmagatzematge de dades, de capacitat inferior a un DVD.
*** Disc Versàtil Digital DVD: disc òptic utilitzat per a l'emmagatzematge de dades, de capacitat superior a un CD.
** Disc Wobble: tècnica per a dificultar el duplicat de DVD.
** El disc d'un aparell telefònic en els primers telèfons d'autoconnexió, és un dispositiu giratori amb deu forats, corresponents a les xifres del sistema decimal, que permet marcar el número de telèfon de l'abonat amb qui es vol parlar.
* Treball: Disc jockey (DJ): persona encarregada de posar música a les discoteques o a la ràdio.
# Display

Un display publicitari és un element emprat en publicitat d'una mida relativament petita que es col·loca sobre el taulell, l'aparador o sobre prestatges en el punt de venda. El display troba, doncs, el seu espai natural en el comerç minorista: farmàcies, rellotgeries, botigues de confecció, etc. Generalment està fabricat en cartró ondulat i imprès a offset amb acabats d'alta qualitat (stampings, relleus, etc.) A la part posterior, porta un peu o unes ales desplegables sobre les quals es recolza. Aquest tipus de display és una forma de publicitat en el punt de venda que actua com un venedor silenciós. En moltes ocasions, serveix de suport a campanyes publicitàries llançades en altres mitjans i, en tot cas, dona suport a la venda del producte. La botiga és on es decideixen la majoria de les compres i la missió del display és maximitzar-les. La seva localització i dimensions no donen peu a presentar grans argumentacions, de manera que es limita a incorporar una imatge clara i suggeridora acompanyada d'un eslògan o la marca comercial del producte.

## Vegeu també

* Caixa expositora
* Expositor
* Estand
# Districte de Malabo

El districte de Malabo és un districte de Guinea Equatorial, a la part occidental de la província Bioko Nord, a la regió insular del país. La capital del districte és Malabo. El cens de 1994 hi mostrava 64.439 habitants. Compta amb 11 Consells de Poblats.
A les eleccions del 1996 hi va haver 85 meses electorals, 40 meses escrutades i 13.291 electors, segons els observadors internacionals.

## Referències

* ↑ II censo de población y II de viviendas 1.994 (en castellà). La Oficina, 1997, p. 8.
* ↑ Reeves, Pamela. Equatorial Guinea: 1996 Presidential Elections Observation Report (en castellà). International Foundation for Election Systems, 1996, p. 13. ISBN 978-1-879720-19-0.
* ↑ Dades de la població de Guinea Equatorial, 1994
# Alejandro Grau de la Herrán

Alejandro Grau de la Herrán (Barcelona, 16 de març de 1922 - Barcelona, 30 de setembre de 2010) va ser un esportista, periodista esportiu, empresari, promotor i organitzador esportiu català.

## Trajectòria

Net de Jaume Grau Castellà, fundador del diari esportiu El Mundo Deportivo, i fill de què va ser durant molts anys el seu director-gerent, Ricard Grau Escoda, Alejandro Grau va ser un esportista, que practicà l'esquí, el judo, la boxa i el motociclisme, però per herència familiar es va vincular ben aviat amb El Mundo Deportivo, on el 1940 entrà com a compaginador, i passà per diversos llocs, fins a esdevenir secretari general i administrador apoderat de l'empresa familiar que dirigia el seu pare. Després, va ser director d'organitzacions esportives i relacions externes fins que el 1991 es va jubilar.
Paral·lelament, va desenvolupar la seva activitat com a periodista, sent el fundador i primer director de la Guia Aeromarítima d'Espanya, editor de la revista esportiva Club, director de la revista satírica Pito i redactor de motor del diari Tele/eXpres. Però va ser en la seva faceta d'organitzador esportiu en què va deixar més empremta.
El 1940 s'integrà en l'organització de la Cursa Jean Bouin, la degana de les curses atlètiques espanyoles nascuda el 1920, i el 1943, amb vint-i-un anys, va assumir la direcció de la prova quan aquesta va tornar a dependre d'El Mundo Deportivo, com ja havia fet anys abans. Al capdavant de la Jean Bouin, que el 1946 es va convertir en internacional, va estar més de cinquanta anys, fins que el 1998 el seu fill Jaume va prendre el relleu.
Però Alejandro Grau no només va organitzar la Jean Bouin. En el món del ciclisme també va ser membre de les organitzacions de la Volta a Catalunya, la Challenge Drink (precursora de la Setmana Catalana), la Pujada al Castell de Montjuïc, el Criterium Ciclista Català, la Nit del Ciclisme o les arribades i sortides de la Volta ciclista a Espanya a Catalunya. I en el del motor, de les 24 hores Motociclistes de Montjuïc i el Ral·li Costa Brava. A més, també va organitzar des de 1965 a 1975 la Gala d'elecció del millor esportista espanyol d'El Mundo Deportivo, va ser un dels iniciadors de la Sala de l'Esport i el Turisme i el Festival de la Infància i la Joventut de Barcelona, i va liderar una campanya de recollida de signatures (gairebé 50.000) demanant els Jocs Olímpics de 1992.

## Reconeixements

* Medalla Forjador de la Història Esportiva de Catalunya de la Generalitat de Catalunya (1993)
* Medalla d'or al mèrit esportiu de l'Ajuntament de Barcelona (1998)
* Medalla de bronze del Consell Superior d'Esports (1999)

## Referències

* 1 2 3 4 5 6 Gallén, Carles «Alejandro Grau, adiós a un forjador». El Mundo Deportivo, 01-10-2010 [Consulta: 20 maig 2020].
* ↑ «Club». Enciclopèdia de l'esport català. Barcelona: Grup Enciclopèdia Catalana. [Consulta: 20 maig 2020].
* ↑ Antentas, Josep Maria. «Qui va ser Jean Bouin?: La jean Bouin». Championchip, 30-10-2018. [Consulta: 20 maig 2020].
* ↑ Justribó, Joan «”Crecimos en la Jean Bouin”». El Mundo Deportivo, 20-02-2020 [Consulta: 20 maig 2020].
# Duilio Davino

Duilio Davino (21 de març de 1976) és un exfutbolista mexicà. Va formar part de l'equip mexicà a la Copa del Món de 1998.

## Referències

* ↑ Duilio Davino a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Alfortville

Alfortville és un municipi francès, situat al departament de Val-de-Marne i a la regió de l'Illa de França. L'any 1999 tenia 36.232 habitants.
Forma part del cantó d'Alfortville i del districte de Créteil. I des del 2016, de la divisió Grand Paris Sud Est Avenir de la Metròpoli del Gran París.

## Geografia

La ciutat és vorejada a l'oest pel Sena, al nord pel Marne, a l'est per la via fèrria París-Lió, i al sud per l'autopista A86.
Les ciutats limítrofes són Vitry-sur-Seine, Ivry-sur-Seine, Charenton-le-Pont, Maisons-Alfort, Créteil i Choisy-le-Roi.

## Història

El municipi va ser creat l'1 d'abril de 1885 separant-se de Maisons-Alfort. La línia de ferrocarril París-Lió marcava la frontera entre els dos nous municipis.

## Llocs d'interès

* L'església de Notre-Dame conté dos grans orgues construïts per Aristide Cavaillé-Coll.
* El complex turístic Chinagora, construït el 1992 a la confluència del Sena i del Marne. S'hi troba un hotel, restaurants i una galeria comercial.